Република Србија

 Аутономна Покрајина Војводина

 Град Сомбор

 Скупштина града Сомбора

 **КОМИСИЈА ЗА СПРОВОЂЕЊЕ**

 **ПОСТУПКА ЈАВНОГ НАДМЕТАЊА**

 Број: 06-258/2017-XI

 Дана: 11.10.2017. године

Сомбор

**ИЗВОД ИЗ**

**ПРАВИЛA О РАДУ КОМИСИЈЕ ЗА СПРОВОЂЕЊЕ ПОСТУПКА ЈАВНОГ НАДМЕТАЊА СОМБОР**

1. Комисија ради у саставу од 5 чланова;

 2. Јавна надметања води председник Комисије тако што учесницима пре почетка да сва потребна обавештења о начину вођења и праву на учешће;

 3. Право учешћа на јавном надметању имају сва заинтересована лица која су поднела комплетну документацију која је назначена у Огласу;

4. Комисија задржава право да у случају накнадног утврђивања да предата документација није потпуна исту одбаци ( без могућности накнадног примања додатне документације);

5. Сваки учесник јавног надметања је дужан да поштује лицитациони корак. Ако је у поступку регистрације учесника само једно лице стекло статус учесника на јавном надметању, председник Комисије позива то лице да ***прихвати почетну цену закупа*** подизањем лицитационе картице;

 6. Уколико излицитирана цена прелази двоструки износ почетне цене, потребно је да сви понуђачи који настављају надметање, допуне депозит до 50% излицитиране цене. Надметање се наставља после уплате депозита;

7. Понуђач или његов овлашћени заступник дужан је да присуствује јавном надметању, у супротном се сматра да је одустао од јавног надметања;

8. Овлашћени заступник понуђача дужан је да достави оверено пуномоћје од стране надлежног органа Комисији за спровођење поступка јавног надметања пре почетка јавног надметања. Овлашћени заступник може заступати само једног понуђача на јавном надметању (али не истовремено и себе) ;

 9. Лица која се буду непримерено понашала и ометала поступак јавног надметања биће удаљена са надметања;

 10.Понуђач коме је изречена мера удаљења, нема право на враћање депозита;

 11. Поврат депозита ће се извршити на рачун уплатиоца. За поврат депозита неопходно је приложити:

А)Уколико је уплату депозита **извршио учесник ЈН**

 - фотокопија личне карте/ изод из АПР

- фотокопија текућег рачуна (наведеног у пријави)

Б) Уколико је уплату депозита за учешће у ЈН **извршило друго лице**, а за рачун учесника у јавним надметањима, доставити:

- фотокопију личне карте уплатиоца/ изод из АПР

- фотокопија текућег рачуна уплатиоца

 ПРЕДСЕДНИК КОМИСИЈЕ

 Предраг Џомба, дипл. правник